cyanic-selkie/wikianc huggingface dataset:
Lima
Historia
Monet kirkolliset järjestöt tulivat tekemään lähetystyötä 1600-luvulla, ja kaupunkiin rakennettiin kirkkoja ja luostareita. Myös kouluja, sairaaloita perustettiin. Kaupungissa on 1500-luvulla rakennettu tuomiokirkko, ja sen 1551 avattu yliopisto (nykyisin Universidad Nacional Mayor de San Marcos, UNMSM) oli Amerikan mantereen ensimmäinen ja yksi tärkeimmistä. Maanjäristykset muokkasivat kaupunkikuvaa vuosina 1586, 1687 ja 1746. Vuoden 1746 järistys tuhosi suurimman osan kaupungista. Sen voimakkuudeksi on arvioitu 8.6.
Vuosien 1879–1883 Tyynenmeren sodan aikana Chilen joukot miehittivät kaupunkia. Vuonna 1940 maanjäristys tuhosi uudelleen suuren osan kaupunkia. 1940-luvulla käynnistyi myös kaupungin nopea kasvu, vuoden 1940 600 000 asukkaasta 1,9 miljoonaan vuoteen 1960 ja 4,8 miljoonaan vuoteen 1980 mennessä. Tämä on johtanut laajaan slummien syntymiseen kaupungin laitamille.
Hallinto ja aluejako
Lima on jaettu 43 kaupunginosaan, joista 30 kuuluu kantakaupunkiin ja 13 on esikaupunkeja ja lähiöitä. Lisäksi naapurikaupunki Callaon kuusi kaupunginosaa kuuluvat virallisesti Liman suurkaupunkialueeseen.
Gene Adam
Gene Adam oli Iced Earth -yhtyeen alkuperäinen laulaja. Yhtyeen ensialbumin jälkeen hänet erotettiin, koska hän ei suostunut ottamaan laulutunteja. Hänet korvasi John Greely.
Lima
Hallinto ja aluejako
Jokaisella alueella on oma johtonsa, mikä tekee yhteisestä päätöksenteosta vaikeaa.
Liikenne
Liman ilmanlaatu on Latinalaisen Amerikan huonoin. Huonon laadun syynä pidetään huonolaatuista polttoainetta ja vanhaa autokantaa. Julkisen liikenteen kehittäminen, kuten kaasulla toimiva Metropolitano-bussilinja ja sähköllä kulkeva metro ovat jonkun verran parantaneet tilannetta.
Maatalousyhteiskunta
pienoiskuva|Keskiaikaista maanviljelyä [[Ranskan kuningaskunta|Ranskassa.]] Maatalousyhteiskunta eli agraariyhteiskunta on yhteiskunta, jonka bruttokansantuotteesta maatalous muodostaa valtaosan ja ihmisistä valtaosa työskentelee maatalouden parissa. Maatalousyhteiskuntaa edelsi metsästäjä-keräilijäyhteiskunta ja sitä seurasi teollisuusyhteiskunta. Siirtyminen kohti maatalousyhteiskuntaa alkoi neoliittisesta vallankumouksesta, jolloin ihmiset alkoivat itse kasvattaa ruokansa. Uusi tuotantomuoto mahdollisti yhteisöjen ja organisaatioiden kasvun, mikä lopulta johti sivilisaatioiden syntyyn. Väestönkasvun myötä maanviljelystä tuli vähitellen yhteiskunnan talouden välttämätön perusta.
Lima
Liikenne
Metron rakennus jäi kesken 1980-luvulla presidentti Alan Garcían aikana. Metro valmistui lopulta vuonna 2012, ja koko 24 aseman metroverkko on ollut käytössä vuodesta 2014. Metropolitano-busseja liikennöidään toistaiseksi vain yhdellä linjalla.
Maatalousyhteiskunta
Kulttuuri
Maatalousyhteiskuntia on esiintynyt eri puolilla maailmaa jopa 11 000 vuoden takaa aina nykypäivään asti. Suuren ajallisen ja paikallisen vaihtelun vuoksi ne eivät muodosta yhtenäistä kulttuurimuotoa, mutta tiettyjä yhtenäisiä piirteitä niillä voidaan havaita.
Maatalousyhteiskunnassa maatalous oli ihmisten pääosan elinkeino ja koko muu yhteiskunta perustui maatalouden ylijäämään. Maatalouden ylijäämä mahdollisti erikoistumisen, esimerkiksi pappien, hallinnon, sotilaiden ja käsityöläisten elättämisen. Abstraktimmin ylijäämä mahdollisti uskonnon, tieteen, taiteen ja tekniikan uudenlaisen kehittymisen, mutta teollisuuden ja tiedon merkitys oli silti hyvin vähäinen verrattuna maatalouteen.
Lima
Liikenne
Kaupungin kansainvälinen lentokenttä on nimetty ilmailupioneeri Jorge Chávezin mukaan.
Maatalousyhteiskunta
Kulttuuri
Maatalousyhteiskunnassa esineet tehtiin käsityönä. Niiltä puuttui pitkälti yhteensopivuus, eli esimerkiksi miekan tuppi valmistettiin tietylle miekkayksilölle. Arvokkaampia käsityötuotteita luonnehti usein koristeellisuus ja korkea työn laatu.
Lima
Teollisuus
Limassa on huomattavaa teollisuutta: pääalat ovat tekstiilit, paperi, maalit ja elintarviketeollisuus.
Maatalousyhteiskunta
Talous
pienoiskuva|Härkäparin vetämä kyntöaura. Kotieläinten lihasvoima tehosti maataloustuotantoa, mutta toisaalta eläinten ruokkimisen kannalta välttämättömät niityt ja heinäpellot olivat pois viljelypeltoalasta. Maatalousyhteiskuntien talous koostuu pääsin maataloustuotannosta. Verrattuna sitä edeltäneisiin metsästäjä-keräilijä-kulttuureihin ihmiset eivät vain kerää ympäristössä satunnaisesti esiintyvää ravintoa, vaan vaikuttavat omalla työllään ravinnon sijaintiin, määrään ja laatuun. Maatalousyhteiskunta pyrkii lisäämään vaikutustaan ympäristöönsä ja muokkaamaan sitä mieleisekseen. Kasvava maatalousyhteiskunta ottaa haltuunsa yhä suuremman osan maapallon ekosysteemeistä.
Lima
Muuta
Vuonna 2012 avattu Kansallisteatteri on Perun suurin. Se toimii myös konserttisalina. Siellä järjestetään baletti- ja oopperaesityksiä sekä sinfoniakonsertteja.
Maatalousyhteiskunta
Talous
Maatalousyhteiskuntien lähes ainoa energianlähde on kasvien vuotuinen fotosynteesin avulla keräämä aurinkoenergia. Tämä energia siirtyy hyödylliseen käyttöön pääasiallisesti ihmisten ja kotieläinten lihasvoiman avulla, jonka ylläpitäminen edellyttää ravinnosta saatavia kaloreita. Muita keinoja ovat muun muassa lämmön tuottaminen biomassaa polttamalla sekä biomassan hyödyntäminen rakennusmateriaalina. Yhteiskunnan perustuminen lihasvoimaan rajoittaa sen kompleksisuuden astetta, sillä ihmisten ja eläinten fyysiset ominaisuudet mahdollistavat vain tietyn työn kokonaismäärän.
Lima
Muuta
Liman historiallinen keskusta on Unescon maailmanperintöluettelossa vuodesta 1988.
Maatalousyhteiskunta
Talous
Maatalousyhteiskunnat edustavat suurempaa kompleksisuuden astetta kuin metsästäjä-keräilijä-kulttuurit. Niissä esiintyy yleensä yhteiskunnallista kerrostuneisuutta ja keskitettyä hallintoa. Tämä on mahdollista maatalouden ylijäämän avulla. Maatalousyhteiskuntien ruoantuotannon EROEI-suhteen on arvioitu olleen ajasta ja paikasta riippuen lukujen 1,1 ja 1,6 välissä, mikä tarkoittaa sitä, että noin 10–40 prosenttia tuotannosta on voitu käyttää muuhun kuin maataloustuotannon itsensä ylläpitämiseen. Ylijäämä on ollut riittävä sivilisaatioiden kehittymiselle, mutta ravinnontuotantoon on tarvittu kuitenkin yleensä ainakin 80 % väestöstä, mikä on suuri määrä verrattuna nykyisiin teollisuusyhteiskuntiin.
Lima
Muuta
Vuonna 1997 kaupungissa oli 126-päiväinen panttivankikriisi, joka päättyi 22. huhtikuuta hallituksen erikoisjoukkojen vallattua Japanin lähettilään asunnon Movimiento Revolucionario Túpac Amarulta ja pelastettua 71 panttivankia.
Kolme limalaista jalkapallojoukkuetta pelaa Perun Primera Divisiónissa: Club Universitario de Deportes, Alianza Lima ja Sporting Cristal.
Maatalousyhteiskunta
Talous
Maatalousyhteiskuntien tuotannon kasvattaminen edellyttää joko laajenemista tai tuotannon intensiivisyyden lisäämistä. Laajeneminen on saattanut tapahtua joko valtaamalla alueita muilta yhteiskunnilta sodankäynnin avulla, tai valtaamalla ekologisia lokeroita muilta eliölajeilta uusia peltoja raivaamalla. Tuotannon intensiivisyyttä on voitu lisätä erilaisilla teknisillä ratkaisuilla, jotka kaikki kuitenkin ovat edellyttäneet työn määrän lisäämistä peltoalaa kohden. Antropologi Joseph Tainter huomauttaa, että molemmat keinot ovat alisteisia alenevan rajahyödyn laille. Laajeneminen on aloitettu yleensä parhaimmista viljelyalueista, mutta niiden jo ollessa käytössä on ollut pakko edetä huonommille alueille. Työn määrän lisääminen peltoalaa kohden ei puolestaan tuota ikuisesti uutta ylijäämää, vaan vaadittavan työn määrä kasvaa nopeammin kuin pellon tuotto, jolloin ylijäämä kutistuu. Pyrkimykset tehostaa ja kasvattaa maatalousyhteiskuntaa ovat johtaneet lopulta siten lähes säännönmukaisesti yhteiskunnalliseen romahdukseen.
Sotilaskapellimestari
Sotilaskapellimestari on erikoisupseeri, joka toimii Suomen puolustusvoimissa sotilasmusiikkialan johtotehtävissä.
Maatalousyhteiskunta
Synty ja varhaishistoria
pienoiskuva|Pengerviljelmiä [[Vietnamissa. Pengerviljely on ollut yleinen viljelymuoto eri puolilla maailmaa ja mahdollistanut muun muassa paljon vettä vaativan riisinviljelyn vuorisilla seuduilla.]] Siirtyminen metsästäjä-keräilijä-kulttuureista maatalousyhteiskuntaan on tapahtunut ihmiskunnan historiassa itsenäisesti ainakin kuusi kertaa. Ensimmäisenä siirtyminen kohti ruoantuotantoa alkoi Lounais-Aasiassa noin 11 000 vuotta sitten. Tästä riippumattomasti sama kehitys alkoi Kiinassa 9 000 vuotta sitten, Meksikossa 6 000 vuotta sitten sekä Etelä-Amerikassa ja Afrikassa 5 000 vuotta sitten. Kaakkois-Aasian osalta ajoitus on epävarma.
Sotilaskapellimestari
Tehtävät ovat musiikkiupseerin virkoja (soittokunnan päällikkökapellimestari tai kapellimestari). Sotilaskapellimestariksi voidaan nimittää sotilaskapellimestariopinnot (Musiikin Maisteri) suorittanut henkilö. Opinnot suoritetaan Taideyliopiston Sibelius-Akatemiassa, Sekä Puolustusvoimien sotilasmusiikkikoulussa. Musiikkiupseerin sotilasarvoja ovat musiikkiyliluutnantti, musiikkikapteeni, musiikkimajuri sekä musiikkieverstiluutnantti (ylikapellimestari).
Maatalousyhteiskunta
Synty ja varhaishistoria
Prosessi sai alkunsa, kun ihminen ryhtyi keräämisen sijasta hoitamaan kasveja, tehostaakseen niistä saamaansa energiaa, lääkeaineita tai muita hyödynnettäviä osia. Merkittävä muutos oli, kun ihminen siirtyi energiansaannissaan metsästyksestä, kalastuksesta ja keräilystä pääosin maataloustuotteisiin ja kotieläinten pitämiseen. Syy siirtymiseen on epävarma, koska maanviljely vaatii enemmän työtä kuin metsästäminen ja keräily. Muita haittapuolia olivat ruokavalion yksinkertaistuminen, riippuvaisuus tiettyyn paikkaan sidotusta epävarmasta sadosta, tautien helpompi leviäminen sekä sosiaaliset ongelmat, kuten yhteiskunnan epätasa-arvoistuminen ja lisääntyneet konfliktit. Mahdollisesti siirtymä tapahtuikin pakotettuna, ehkä väestönkasvun tai ilmastonmuutoksen seurauksena.
Maanviljelyn kanssa rinnakkain kehittyi paimentolaisuus, joka perustui liikkuvalle karjanhoidolle. Halki koko maanviljelysyhteiskunnan historian on maanviljelijöiden ja paimentolaisten välillä esiintynyt vastakkainasettelua, useimmiten paimentolaisten hyökätessä jatkuvasti maanviljelijöiden alueille. Asetelma vaikutti huomattavasti muun muassa Rooman valtakunnan ja Kiinan historiaan.
Maatalous synnytti tiiviimmän yhteisön, jolloin kontaktien ja tiedon vaihdon määrä kasvoi. Suurempi yhteisö vaati uutta suurempaa organisaatiota ihmismäärien, suurempien töiden ja erikoistuneemman yhteisörakenteen hallintaan. Edeltävä vaihe, eli suurriistan metsästys oli jo luonnut uuden organisaation pohjaa. Vuoden 3500 jälkeen kehitys kulki kohti kaupunkikulttuuria ja varhaisia korkeakulttuureita. Mesopotamiassa, Indus-joen varrella, Kiinassa, Väli-Amerikassa ja Perussa syntyi imperiumeja, jotka ulottivat vaikutustaan yhä laajemmalle. Aluksi johtajina toimivat uskonnolliset johtajat, mutta vähitellen valta siirtyi lisääntyneen sodankäynnin myötä maallisille hallitsijoille. Syntyi maatalousyhteiskunnille tyypillinen asetelma, jossa sotilaallisen ja uskonnollisen eliitin hallitseva vähemmistö verotti ankarasti yhteiskunnan tuottavaa enemmistöä eli talonpoikia.
Ѥ
Ѥ on kyrillinen kirjain. Se sisältyy muinaiskirkkoslaavin, kirkkoslaavin ja varhaisitäslaavin aakkosiin. Se on kyrillisistä kirjaimista і ja е muodostettu ligatuuri.
Sotilaskapellimestari
Ylikapellimestari
Puolustusvoimien ylikapellimestareina ovat toimineet
Maatalousyhteiskunta
Leviäminen
Maatalousyhteiskunta levisi voimakkaasti ympäri maailmaa vuosien 200–1300 välillä. Liikenneyhteydet Euroopan, Aasian ja Afrikan välillä lisääntyivät ja alkuaan saarekkeina kehittyneet maatalousyhteiskunnat nivoutuivat yhtenäisiksi maatalousvyöhykkeiksi. Kulttuuriset tuotteet ja viljelykasvit levisivät entistä helpommin. Joissakin tapauksissa, kuten Afrikan sademetsäalueiden viljelyynotossa, alueen ensimmäiset viljelykasvit olivat toisesta maanosasta tuotuja. Euroopassa väestö kasvoi voimakkaasti sydänkeskiajalla ja yhä uusia alueita raivattiin pelloiksi.
Sotilaskapellimestari
Ylikapellimestari
Muita Puolustusvoimien kapellimestareita ovat muiden muassa
Maatalousyhteiskunta
Leviäminen
Vuosina 1300–1500 maanviljelyn maantieteellinen leviäminen hidastui, koska parhaimmat viljelyalueet vanhan maailman alueella olivat jo otettu käyttöön, 1200-luvulta alkanut ilmaston kylmeneminen ei suosinut huonompien alueiden käyttöönottoa sekä johti useisiin katovuosiin, musta surma ja muut kulkutaudit hidastivat väestönkasvua ja kauempana Euroopasta sijaitsevia mantereita ei ollut vielä löydetty. Euroopan väkiluku ei kasvanut vuosien 1300 ja 1500 välillä.
Ѥ
Ääntäminen
Ѥ ääntyy konsonantin jälkeen laveana puolisuppeana etuvokaalina []. Edeltävä konsonantti, joka on useimmiten л tai н, ääntyy tällöin liudentuneena. Sanan alussa tai vokaalin jälkeen ѥ ääntyy [].
Maatalousyhteiskunta
Leviäminen
Uusi, entistä nopeampi maatalouden leviämisvaihe alkoi löytöretkien myötä 1500-luvulla. Eurooppalaiset perustivat plantaaseja kaikkialla minne menivät, ja suuret alueet Australiassa sekä Pohjois- ja Etelä-Amerikassa joutuivat ensimmäistä kertaa tekemisiin laajamittaisen maanviljelyn kanssa. Uusia maataloustuotteita, kuten peruna ja maissi, levisi Eurooppaan, mutta vielä merkityksellisempi oli siirtomaiden ekologinen kolonisaatio. Tulevan Yhdysvaltain itärannikon kasvi- ja eläinmaailma koki perusteellisen muutoksen, kun alue raivattiin maanviljelysmaiksi. Parantuneiden kuljetusyhteyksien ansiosta maataloustuotteita voitiin entistä helpommin kuljettaa matkojen päähän, mikä johti alueelliseen erikoistumiseen ja mahdollisti voimakkaamman kaupungistumisen kauppaverkostojen keskusalueilla.
Siirtyminen teollisuusyhteiskuntaan
pienoiskuva|Modernin maanviljelyn välineistöä. Maataloustuotannon koneistaminen on vapauttanut teollisuusmaiden väestön enemmistön muihin tehtäviin. Siirtyminen maatalousyhteiskunnasta kohti teollisuusyhteiskuntaa alkoi Englannista 1700-luvulla kivihiilen kasvaneeseen hyödyntämiseen perustuneen teollisen vallankumouksen myötä. Siirtyminen vuotuisesta aurinkoenergiasta miljoonien vuosien aikana kerääntyneeseen fossiiliseen energiaan antoi yhteiskunnille käyttöön aivan uusia mahdollisuuksia. Aluksi yhteiskunnan rakennemuutos oli kuitenkin hidasta ja suurin osa väestöstä pysyi edelleen maanviljelyn parissa. Samaan aikaan monissa paikoissa maailmaa siirtyminen metsästäjä-keräilijä-kulttuureista kohti maanviljelysyhteiskuntaa oli vasta alkamassa, kuten Pohjois-Amerikan keski- ja länsiosissa.
Teollistuvissa maissa teollinen tuotanto oli kasvamassa maataloustuotannon ohi. Maaöljyn käyttöönotto ja polttomoottorin keksiminen johtivat maatalouden koneistamiseen, minkä myötä väestö siirtyi maaseudulta kaupunkeihin ja maanviljelystä teollisuus- ja toimistotöihin. Suomessa maatalousyhteiskunta eli vielä toisen maailmansodan alkaessa vahvana, mutta vuosina 1950–1970 Suomessa koettiin poikkeuksellisen nopea rakennemuutos, johon liittyivät kaupungistuminen, teollistuminen, koulutuksen lisääntyminen ja fossiilisten polttoaineiden kasvanut hyödyntäminen. Nykyisellään vain muutama prosentti Suomen väestöstä toimii maatalouden parissa.
Sama fossiilisiin polttoaineisiin perustuva siirtyminen maatalousyhteiskunnasta kohti teollisuusyhteiskuntaa jatkuu edelleen maailman ns. kehittyvissä maissa, kuten Kiinassa, missä suuri osa väestöstä asuu edelleen maaseudulla ja elää maanviljelystä.
Siirtyminen teollisuusyhteiskuntaan ei ole kuitenkaan tarkoittanut sitä, että maatalous olisi menettänyt merkityksensä. Modernit yhteiskunnat ovat riippuvaisia maatalouden tuotteista ja ne kuluttavat niitä enemmän kuin koskaan aikaisemmin.
Tulevaisuus
Mikäli teollistuminen jatkuu tulevaisuudessa edelleen maailman kehittyvissä maissa, väistyy maatalousyhteiskunta yhä syrjemmälle 2000-luvun aikana. Toisaalta jotkut arvelevat tulevaisuudessa tapahtuvan ihmisten paluun maanviljelyn pariin, kun fossiilisten polttoaineiden väheneminen pakottaa yhteiskunnat yksinkertaistamaan itseään. Mahdollisena paluuseen johtavana laukaisijana saattaa toimia ilmastonmuutos tai öljyhuippu. Ongelmalliseksi asian tekee se, että teollistumisen myötä maailman väkiluku on kasvanut huomattavasti ja nykyistä väestömäärää ei voi ruokkia ilman teollistunutta maataloustuotantoa.
Márton Lőrincz
Lőrincz voitti kultamitalin kreikkalais-roomalaisen tyylin painoluokassa 56 kilogrammaa Berliinin olympialaisissa 1936. EM-kisoista Lőrincz saavutti kultamitalin vapaapainissa 56-kiloisissa vuonna 1934 ja hopeaa vuonna 1935.
Lőrincz lopetti uransa Berliinin olympialaisten jälkeen. Hän oli juutalainen ja hänen onnistui paeta Argentiinaan, jossa hän asui kuolemaansa saakka.
Jukka Rauhala
Jukka Matti Rauhala (s. 1. maaliskuuta 1959 Muurame) on suomalainen diplomi-insinööri, aikaisemmin vapaapainija ja olympiamitalisti. Olympiapronssin lisäksi hän voitti yhdeksän Suomen mestaruutta. Rauhala on viimeisin suomalainen vapaapainissa olympiamitalin voittanut urheilija.
Elämä ja ura
Rauhala syntyi Muuramessa 1. maaliskuuta 1959 ja muutti muun perheen kanssa isänsä työpaikan perässä Teuvalle nelivuotiaana, ensin Komsiin ja sitten kirkonkylälle. Rauhala aloitti painin viisivuotiaana, ja hän kasvoi pikkuveljensä Pekan kanssa Suomen vapaapainin huipulle jo nuorena. He harjoittelivat muun muassa paikallisen nuorisoseuran näyttämöllä, ja painin ohella Rauhala harrasti myös muun muassa maastohiihtoa ja yleisurheilua. Perhe oli urheilutaustainen ja harjoittelua tukeva, mutta Rauhalan omien sanojen mukaan tärkeää oli myös hänen sisäinen motivaationsa kehittyä painijana. Painiin Rauhala keskittyi 14-vuotiaana. 1970-luvun lopulla hän suoritti varusmiespalveluksensa ja muutti sitten Espoon Otaniemeen opiskelemaan diplomi-insinööriksi. Myös Pekka-veli muutti pääkaupunkiseudulle lääkärinopintojensa perässä, ja veljekset jatkoivat toisiensa harjoituskumppaneina. He edustivat koko uransa ajan Rivakkaa.
Työura
Vuodesta 2002 lähtien Rauhala on toiminut pääomasijoittajana muun muassa startup-yritysten parissa. Tätä ennen hän työskenteli kansainvälisissä yrityksissä.
Koulutus
Johtamiskoulutus
Jäppilä (täsmennyssivu)
Jäppilä voi tarkoittaa seuraavia:
Kesti (täsmennyssivu)
Kesti voi tarkoittaa seuraavia:
Mika Norja
Mika Norja (s. 25. joulukuuta 1984 Lohja) on suomalainen jääkiekkomaalivahti, joka edustaa Mestis-joukkue Espoo Unitedia.
Vuodet alemmissa sarjoissa
Kaudeksi 2009–2010 Norja siirtyi Mestiksen nousijajoukkue Rovaniemen Kiekkoon. Hän aloitti kautensa joukkueen ykkösmaalivahtina, mutta torjui lopulta vain 12 ottelua Norjan pudottua RoKin maalivahtihierarkiassa Timo Lindströmin ja Karri Herrasen alapuolelle. Hän jätti joukkueen tammikuussa 2010 ja siirtyi vain kaksi päivää myöhemmin pelaamaan Suomi-sarjaa Kiekko-Laserin maalinsuulle. Norja torjui Suomi-sarjan mestaruuden toisen kerran peräkkäin ja oli tällä kertaa nostamassa Kiekko-Laseria Mestiksen karsintojen päätteeksi sarjatasoa ylemmäs. Kiekko-Laser ja RoKi keräsivät karsintasarjassa molemmat 11 pistettä, joten joukkueet pelasivat Rovaniemen Lappi Areenalla uusintaottelun, joka päättyi Kiekko-Laserin 2–4-voittoon. Norja valittiin ottelun parhaaksi pelaajaksi.
Heinäkuussa 2010 Norja kävi try-outilla Mestis-joukkue KooKoossa, mutta hän jäi ilman sopimusta ja siirtyi elokuussa vuoden mittaisella sopimuksella samassa sarjassa pelaavaan Kiekko-Vantaaseen. Norja pelasi tällä kertaa onnistuneen alkukauden ja Jatkoaika.comin toimitus valitsi hänet Mestiksen syyskuun parhaaksi pelaajaksi. He valitsivat Norjan myös runkosarjan toiseen tähdistökentälliseen helmikuussa 2011. Norja toimi kauden aikana myös viidessä SM-liigaottelussa luukkuvahtina lainalla Helsingin IFK:ssa.
Kirittäjänä HIFK:n SM-liigajoukkueessa
Toukokuussa 2011 Norja siirtyi try-outille Espoo Bluesin SM-liigajoukkueeseen. Hän pelasi joukkueessa yhden harjoitusottelun ja jäi ilman sopimusta. Norja sai kuitenkin elo-syyskuun vaihteessa vuoden mittaisen sopimuksen Helsingin IFK:hon, kun joukkueen ykkösmaalivahti Juuso Riksman oli loukkaantunut. Hänet palkattiin joukkueeseen niin ikään kolmosmaalivahdiksi Riksmanin ja Jan Lundellin taakse. Norja palasi Riksmanin toivuttua lainalle Kiekko-Vantaaseen ja lokakuussa 2011 hän siirtyi 10. marraskuuta asti ulottuvalla lainasopimuksella KooKoohon.
Riksmanin loukkaantumiset kaudella 2011–2012 kuitenkin jatkuivat ja hänen kautensa todettiin päättyneeksi marraskuussa 2011. Norja palasi maajoukkuetauon jälkeen KooKoosta HIFK:hon ja debytoi SM-liigamaalilla 17. marraskuuta 2011 Espoo Bluesia vastaan. Hän torjui HIFK:n 2–1-tappioon päättyneessä ottelussa 22 kertaa. Ensimmäisen nollapelinsä Norja torjui jo seuraavassa ottelussa 22. marraskuuta 2011 vieraissa Saimaan Palloa vastaan. Hän torjui ottelussa 38 kertaa ja palkittiin Ilta-Sanomien kolmen tähden tähtipelaajana. Norja nousi kauden mittaan HIFK:n maalivahtihierarkiassa Jan Lundellin ohi, mutta marraskuun 2011 lopulla joukkue kuitenkin täydensi maalivahtiosastoaan Dennis Endrasilla. Norja siirtyi joulukuussa takaisin lainalle Kiekko-Vantaaseen, jossa hän torjui uuden lainapestinsä aikana seitsemän ottelua. HIFK:ssa Norja pelasi kauden aikana seitsemän SM-liigaottelua. Toukokuussa 2012 hän teki vuoden mittaisen jatkosopimuksen joukkueen kanssa.
Kauden 2012–2013 Norja toimi pääasiassa HIFK:n selkeänä kakkosmaalivahtina Joni Ortiolle. Hän pelasi kauden aikana 11 runkosarja- ja yhden playoff-ottelun sekä kolme European Trophy -ottelua. Norja haki myös yhteensä yhdeksän Mestis-ottelun verran pelituntumaa HC Keski-Uusimaan ja KooKoon maalinsuulta.
Siirtyminen Ruotsiin ja paluu Mestikseen
Kaudeksi 2013–2014 Norja siirtyi vuoden mittaisella sopimuksella edellisenä keväänä Ruotsin toiseksi korkeimmalle sarjatasolle HockeyAllsvenskaniin pudonneeseen Timrå IK:hon. Hän toimi joukkueen pääasiallisena vastuunkantajana ja torjui 33 runkosarjaottelussa viisi nollapeliä. Syyskuussa 2013 Norja joutui noin kuukaudeksi sivuun saatuaan Timrån harjoituksissa kiekon vaarallisesti kaulaansa. Joukkueen valmentaja Rolf Nilssonin mukaan hän ei pystynyt puhumaan tilanteen jälkeen. Norja sai aataminomenaansa murtumia ja hänet vietiin Sundsvalliin sairaalaan leikkaukseen. Huhtikuussa 2014 Norja teki vuoden mittaisen jatkosopimuksen Timrån kanssa. Kaudella 2014–2015 hän torjui viisi nollapeliä 47 pelaamassaan runkosarjaottelussa. Norja pelasi kaikista Allsvenskanin maalivahdeista eniten.
Norja palasi kaudeksi 2015–2016 Suomeen ja siirtyi 1+1-vuotisella sopimuksella Mestis-joukkue Mikkelin Jukureihin. Hän kantoi pääosan joukkueen runkosarjan torjuntavastuusta, mutta jäi pudotuspeleissä kakkosmaalivahdiksi Norjan loukkaantuneen aisaparin Juhana Ahon tilalle hankitulle Christian Heljangolle. Norja voitti kauden päätteeksi Mestiksen-mestaruuden. Huhtikuussa 2016 Jukurit käytti hänen sopimuksessaan olleen option ja teki vuoden mittaisen jatkosopimuksen Norjan kanssa, kun joukkue nostettiin SM-liigaan kaudeksi 2016–2017. Hän jäi kuitenkin Jukureiden selkeäksi kakkosmaalivahdiksi Sami Rajaniemelle ja pelasi vain kahdeksan runkosarjaottelua.
Kaudeksi 2017–2018 Norja siirtyi 1+1-vuotisella sopimuksella Mestis-joukkue Espoo Unitediin. Hän jäi kauden edetessä niukasti kakkosmaalivahdiksi Nico Viksténille ja pelasi runkosarjassa 21 ottelua.
Centrosaurus
Centrosaurus (nimen merkitys: "teräväkärkinen lisko") oli ceratopseihin kuulunut kasvinsyöjädinosaurussuku. Se eli 80–73 miljoonaa vuotta sitten myöhäisliitukaudella Campania-vaiheella. Centrosauruksen fossiileja on löydetty Albertasta, Kanadasta.
Nimi
Centrosaurus tarkoittaa "teräväkärkistä liskoa". Nimi tulee kreikan kielen sanoista "kentron" (kärki tai piikki) ja "sauros" (lisko). Nimi on annettu sen kaulurin päällä olleista, koukun muotoisista piikeistä.
Koko ja ulkonäkö
Centrosauruksen pituus oli kuusi metriä, korkeus lonkan kohdalta kaksi metriä ja paino arviolta 2,3 tonnia. Vaikka Centrosaurus ei ollut suuri ceratopsianiksi, se ei ollut myöskään pieni.
Centrosauruksen pään päällä oli suuri kauluri, ja kuonon päässä oli yksi, suuri sarvi. Kuten muut ceratopsianit, Centrosaurus käytti sarveaan ja kauluriaan luultavasti kahteen tarkoitukseen: kauluria seksuaalisena näyttönä ja mahdollisesti lämmönhaihdutustapana, ja sarvea muiden aikuisten Centrosaurusten puskemiseen kiima-aikana ja raptoreiden sekä tyrannosaurien pelotteluun.
Centrosauruksen kaulurin reunoilla oli useita luisia ulkonemia. Silmien yläpuolella oli suojana pari pientä sarvea. Kaulurin huipulla oli kaksi alaspäin suuntautunutta, koukun muotoista sarvea. Niiden kehittyneisyys riippui lajista. C. apartuksella ne olivat korostuneemmat kuin C. brinkmanilla. Kuonon päässä ollut suuri sarvi ulottui ylöspäin, ja se kaartui joko eteenpäin tai taaksepäin, mikä saattoi olla lajin merkki.
Fossiilit
Centrosauruksen fossiileja on löydetty Kanadan Albertasta. Löydettyihin fossiileihin lukeutuu todella monia yksilöitä, niin monta, että niiden määrästä ei voida edes olla varmoja. Myös ihon painaumia on löydetty.
Centrosauruksen holotyyppi ja ensimmäinen löydetty fossiili oli kallo, jonka Lawrence Lambe nimitti alun perin Monoclonius dawsoniksi vuonna 1902. Dinosauruksesta on löydetty monien eri-ikäisten yksilöiden jäänteitä, joista joissakin on säilynyt jälkiä ihosta. Centrosauruksen jäänteitä on löydetty valtavista, Albertan provinssin dinosauruspuiston luulöydöistä, joissa tuhansia yksilöitä on kuollut yhdessä, ehkäpä epäonnistuneen joen ylityksen aikana. Yhtäkään Centrosaurus-yksilöä ei ole löydetty Albertan ulkopuolelta.
Luokittelu
Centrosaurusta on käytetty ceratopsianiryhmä Centrosaurinaen perustana. Ryhmän dinosauruksilla on huomattu olleen lyhyt niskakauluri ja yksi sarvi kuonossa. Joillakin ryhmän dinosauruksilla oli sarvia otsassa, kuten myös lisäpiikkejä, joita usein työntyi esiin kaulurin reunoista. Muita ryhmään kuuluvia dinosauruksia ovat muun muassa Einiosaurus, Styracosaurus, Diabloceratops ja Pachyrhinosaurus.
Muuta
Useiden yksilöiden, mukaan lukien samasta paikasta löydettyjen useiden satojen yksilöiden jäänteet osoittavat, että Centrosaurus oli yksi aikansa ja elinalueensa yleisimmistä dinosauruksista. Se saattoi liikkua laumoissa, joihin kuului satoja yksilöitä. Tämä teoria on kuitenkin vain yksi tulkinta löytöpaikasta, joka voi olla myös osoitus tuhoon tuomitusta juomapaikasta, joka katosi kuivuuden aikana. Löytöpaikan tutkiminen on myös paljastanut Styracosauruksen jäänteitä Centrosauruksen jäänteiden päältä, mikä on jättänyt jotkut uskomaan, että Styracosaurus saattoi syrjäyttää Centrosauruksen alueen yleisimpänä kasvinsyöjänä.
Uinti kesäolympialaisissa 1932
100px|right|Uinti Vuoden 1932 kesäolympialaisissa, Yhdysvaltojen Los Angelesissa, uitiin yhteensä 11 uintimatkaa, kuusi  miehille ja viisi naisille.
Warsow
Warsow on ilmainen, monelle käyttöjärjestelmälle suunnattu verkkomoninpeli, joka lukeutuu first-person shooter -genreen. Peli julkaistiin ensimmäisen kerran julkiseen levitykseen 8.6.2005, ja sitä kehittää aktiivisesti joukko freelance -ohjelmoijia ja -graafikoita. Warsowin lähdekoodi on vapaata, ja sitä levitetään GNU GPL -lisenssin termien mukaisesti. Peli on kehitetty Qfusion -pelimoottorin pohjalle, joka on kehittynyt versio Quake II pelimoottorista. Pelin grafiikan sekä muu median käyttöä ja levittämistä on kuitenkin rajoitettu niin, että oikeus niihin säilyvät sisällön alkuperäisillä tuottajilla. Tämän vuoksi Warsow lukeutuukin freeware peliksi, eikä sitä voida pitää vapaana ohjelmistona.
Kilpapelaaminen
Vaikka Warsow on yhä beta-vaiheessa oleva peli, ovat monet merkittävät esport-järjestöt tunnustaneet sen täysin kykeneväksi kilpapeliksi. Näihin järjestöihin kuuluvat muun muassa Electronic Sports League, ClanBase ja Electronic Sports World Cup. Peliä varten on myös järjestetty lukuisia LAN-turnauksia, kuten Crossfire Devotii Challenge 3.
Nikolai Tištšenko
Nikolai Ivanovitš Tištšenko (10. joulukuuta 1926 Ljublino, Neuvostoliitto – 10. toukokuuta 1981 Moskova, Neuvostoliitto) oli neuvostoliittolainen jalkapalloilija, pelipaikaltaan puolustaja.
Tištšenko pelasi vuosina 1951–1958 Moskovan Spartakissa ja voitti Neuvostoliiton mestaruuden neljä kertaa.
Neuvostoliiton maajoukkueessa Tištšenko pelasi vuosina 1954–1956 12 ottelua ja voitti olympiakultaa 1956 Melbournen olympialaisissa. Olympiakisojen välierissä Bulgariaa vastaan Tištšenkon solisluu katkesi, mutta pelaajavaihdot eivät olleet sallittuja, ja hän joutui pelaamaan ottelun loppuun saakka.
Reborn Games
Reborn Games on suomalainen videopelien kehittäjä, joka on aiemmin tunnettu nimellä Fragment Production.
Imukärhivilliviini
Imukärhivilliviini (Parthenocissus quinquefolia) on villiviineihin kuuluva köynnöskasvi. Sen verso ja silmut ovat keväällä punaiset, toisin kuin säleikkövilliviinillä, jolla ne ovat vihreät. Imukärhivilliviini sietää hyvin alasleikkausta. Lajike 'Engelmannii' eli tulivilliviini on ainoa Suomessa viljeltävä imukärhivilliviinin lajike.
Kukat
Imukärhivilliviinin kukat ovat tertuissa, jotka sijaitsevat lehtien alla. Kukkaperät ovat 1,5–2,5 millimetriä pitkiä. Nuput ovat soikeita ja vihertävänvaaleita, kooltaan noin 2–3 millimetriä. Kukat ovat väriltään valkoisia ja terälehdet ovat soikeat 1,7–2,7 millimetriä pitkiä. Emiö on kartiomainen. Heteiden palhot ovat noin 0,6–0,8 millimetriä pitkiä ja niiden päissä olevat ponnet 1,2–1,8 millimetriä.
Hedelmä
Imukärhivilliviinin hedelmä on sinimusta marja, joka on kooltaan noin 10–12 millimetriä. Siinä on yleensä 1–4 soikeaa tai munanmuotoista, tyvestä kapeampaa siementä. Marja on maultaan kitkerä ja on myrkyllinen. Pienen määrän syöminen ei kuitenkaan yleensä aiheuta oireita.
Levinneisyys ja kasvupaikat
Imukärhivilliviini on kotoisin Pohjois-Amerikan itäosista. Luonnollisilla kasvupaikoillaan se kasvaa maata pitkin suikertelemalla ja nousee sieltä puiden ja pensaiden päälle. Pehr Kalm toi sen sieltä vuosina 1747–1751 tekemältään tutkimusmatkalta. Se kiipeää seiniä pitkin omin avuin kärhissä olevien tarttumalevyjen avulla, kun taas säleikkövilliviinin (Parthenocissus inserta), toisen Suomessa kasvatettavan villiviinin, kärhet kiertyvät tukiin.
Sitä käytetään koristekasvina pihoilla ja talojen seinustoilla. Se saattaa aiheuttaa talojen julkisivuille vaurioita estämällä veden nopeaa poistumista rakenteista, ja sen juuristo sitoo vettä maahan pitäen sokkelien vierustan märkänä. Suomessa sen kasvualueet ovat kasvuvyöhykkeillä I–IV.
IOTA (teknologia)
IOTA on avoimeen lähdekoodiin perustuva, hajautettu tietojärjestelmä, joka hyödyntää MIOTA-nimistä kryptovaluuttaa. IOTA keskittyy erityisesti IoT:hen (Internet of Things), suurimpana tavoitteenaan luoda selkäranka ja protokolla IoT:lle, kone- ja datataloudelle. Verkosto arvon ja tiedon vaihtamiseksi koneiden ja ihmisten välille.
IOTAn hajautettu tietokanta ei monen muun hajautetun järjestelmän tavoin perustu lohkoketjuun, vaan suunnattuun syklittömään verkkoon (DAG - Directed Acyclic Graph), joka kulkee nimellä Tangle. IOTA ei käytä louhijoita, vaan jokaisen uuden transaktion tekevän käyttäjän on validoitava kaksi tai useampi satunnaisesti valittua transaktiota ja toteutettava hyvin pieni laskutoimitus (proof of work). Tämän vuoksi IOTA-transaktiot ovat täysin kuluttomia ja mikrotransaktiot ovat mahdollisia. Toistaiseksi IOTA:n Tangle-verkkoa rajoittaa koordinaattori, eli transaktiot validoiva valvontamekanismi, joka kuitenkin rajoittaa transaktioiden määrää ja tekee verkosta keskitetyn. Tavoitteena kuitenkin on, että Q4/2021 koordinaattori poistetaan Coordicide-päivityksellä (IOTA 2.0), joka tekee IOTAsta tuotantovalmiin (production ready) ja ensimmäisen kryptovaluutan, joka ratkaisee niin sanotun kryptotrilemman (hajautettu - skaalautuva - turvallinen).
Ennen Coordicidea vuorossa on Chrysalis-päivitys (IOTA 1.5). Chrysalis on laajin päivitys IOTA-verkon historiassa ja se koskee koko IOTA-protokollaa, -ohjelmistoja, -kirjastoja ja -lompakkoa. Osana Chrysalis-päivitystä IOTA käy läpi perustavanlaatuisen ja luonnollisen muutoksen kohti kypsempää verkkoa, mikä tekee IOTA:sta yritysvalmiin (enterprise ready). Chrysalis-päivityksen jälkeen yritykset, kehittäjät, vaihtopörssit ja muut yhteistyökumppanit voivat alkaa toteuttamaan ratkaisujaan perustuen IOTA:n teknologiaan. Myös älysopimukset ovat tulossa IOTA:n Tangle-verkkoon vuoden 2021 aikana. Muita ominaisuuksia ovat mm. IOTA Access, IOTA Certificates , IOTA Digital Assets , IOTA Identity , IOTA Nodes , IOTA Oracles , IOTA Streams , IOTA Stronghold ja IOTA Wallets. Aloja jotka voivat hyödyntää IOTAn teknologiaa ovat mm. auto-, energia-, kommunikaatio- ja tuotantoteollisuus, tuotekehitys (R&D), eHealth, Fintech, MyData, älykaupungit ja infrastruktuurit sekä teollisuus 4.0.
Historia
IOTA Foundation (IF) on Saksassa perustettu voittoa tavoittelematon säätiö. Projektin perustivat vuonna 2015 David Sønstebø, Sergey Ivancheglo, Dominik Schiener ja Serguei Popov. Projekti vastaanotti perustamisvuonna 1300 bitcoinia joukkorahoituksessa. Monista muista kryptoprojekteista poiketen IOTA:n perustajajäsenet ostivat suuren yleisön tavoin osuutensa MIOTA-tokeneihin. IOTA-sijoittajat lahjoittivat toiminnan kehittämiseen 5% kierrossa olevista MIOTA-tokeneista IOTA-säätiölle vuonna 2017. IOTA:n pääkonttori sijaitsee Berliinissä, Saksassa, ja sitä ohjataan IOTA Foundation -nimisen voittoa tavoittelemattoman säätiön voimin. IOTA Foundationissa työskentelee nykyään yli 100 eri alan ammattilaista, ja työntekijöitä on yli 25 maasta ympäri maailman. Huomionarvoista on, että lähes puolet työntekijöistä on naisia, mikä on verrattain harvinaista kryptoalalla. Tangle-verkko käynnistettiin vuonna 2016.
IOTAn perustajien David Sønstebøn ja Sergey Ivancheglon välisen riidan seurauksena Ivancheglo erosi hallituksesta kesäkuussa 2019. IOTA Foundationin hallitus ja hallintoneuvosto ilmoittivat joulukuussa 2020, että perustaja David Sønstebø ei enää työskentele säätiölle ja että hänet on erotettu. Virallista syytä tähän ei annettu, mutta tiet erkanivat julkisen median lausunnoista päätellen hyvissä välein ja David Sønstebø jatkoi työskentelyä IOTA-protokollan parissa toisen yrityksensä kautta.
Yhteistyökumppanit
IOTA Foundation on hallituksen jäsen International Association for Trusted Blockchain Applications (INATBA) -järjestössä sekä perustajajäsen Trusted IoT Alliance- ja Mobility Open Blockchain Initiative (MOBI) -järjestöissä. IOTA Foundation tekee yhteistyötä myös EU-tasolla sekä kaupunkien kuten Austin, Trondheim ja Taipei kanssa. Muita merkittäviä yhteistyökumppaneita ovat muun muassa Jaguar Land Rover] Dell Technologies, Intel, Edag, Engie, Evrythng, OMG, ST Microelectronics, Eclass, Trademark East Africa, Zebra Technologies, Software AG, TM Forum, Linux Foundation, Fiware, Zülhke, Tech Mahindra, +CityXChange, Accenture, Accessec GmbH, Cumberland, Cartesi, Curv Custody, Blackpin, Nordic Semicontuctor, Bosch ja Fujitsu. . IOTA mainintaan myös lukuisissa eri patenttimaininnoissa.
Useat yritykset ovat kehittäneet konseptitodistuksia IOTAn teknologian ympärille. IOTA on myös älykaupunkien testipohjana niin digitaalisten identiteettien, jätehuollon kuin paikallisen energiakaupan saralla. . Linux-säätiön alaisuudessa perustetussa Project Alvariumissa IOTA kehittää yhteistyössä Dell Technologiesin ja Intelin kanssa muuttumatonta tallennus- ja validointimekanismia IOTA:n teknologian toimiessa alustana projektille. . Helmikuussa 2020 Eclipse Foundation ja IOTA Foundation perustivat TangleEE-työryhmän tavoitteenaan ohjata suuria yrityksiä hyödyntämään IOTA:n teknologiaa ja rakentamaan sovelluksia IOTA-protokollalle.
Kritiikki
IOTA:n teknologiaa on kritisoitu sen epätavallisen mallin takia ja sen toimivuutta käytännössä on epäilty. Tällä hetkellä IOTA:n verkkoa ylläpitävä, IOTA Foundationin ohjaama koordinaattori tekee IOTA:sta keskitetyn. Koordinaattori toimii vikapisteenä, jonka kaatuminen voi käytännössä lamauttaa koko verkon, kuten tapahtui marraskuussa 2019, kun hakkeri löysi haavoittuvuuden IOTA:n Trinity-lompakosta. Hakkeri onnistui varastamaan yli 2 miljoona dollarin edestä MIOTA-tokeneita yli 50 eri käyttäjältä. Hakkeroinnin tultua esille IOTA Foundation sammutti koordinaattorin 12. helmikuutta 2020 ja se käynnistettiin uudelleen vasta 10. maaliskuuta 2020. Lopulta selvisi, että hakkeri oli onnistunut murtautumaan käyttäjien IOTA-tileille kolmannen osapuolen Trinity-lompakkoon integroidun Moonpayn kautta. IOTA:n perustaja David Sønstebø lupasi korvata menetetyt varat uhreille omista varoistaan. IOTA:n historian suurin hakkerointi tapahtui kuitenkin tammikuussa 2018, kun yli 10 miljoonan dollarin edestä MIOTA-tokeneita varastettiin käyttäjiltä, jotka olivat luoneet lompakkojensa seed-osoitteet online seed creator -sivustojen kautta. Seed on salasana, joka luodaan suojaamaan käyttäjien MIOTA-tokeneita. Ulkopuolisten sivustojen kautta luotuja seedejä ei tulisi ikinä käyttää. Vuoden 2018 hakkeroinnissa uhreja oli yli 85. Europol pidätti tammikuussa 2019 36-vuotiaan Ison-Britannian kansalaisen, jonka uskottiin olleen hakkeroinnin takana.
Visio
On arvioitu, että vuoteen 2025 mennessä esineiden internetissä (IoT) on jopa 75 miljardia yhdistettyä laitetta - pienistä sensoreista ajoneuvoissa, teollisuudessa ja infrastuktuureissa aina kannettaviin älylaitteisiin ja kodinkoneisiin asti. Esineiden internetiin yhdistettyjen laitteiden määrän kasvaessa myös ongelmat lisääntyvät - perinteiset palveluntarjoajat ylikuormittavat jo olemassa olevaa verkkoinfrastruktuuria. Jatkuvasti esineiden internetiin yhdistettyjen ja dataa tuottavien laitteiden ei ole mahdollista muodostaa jatkuvaa yhteyttä keskitettyihin pilvipalveluihin kaiken tuottamansa datan suhteen, eikä näiden pilvipalveluiden ole mahdollista toimia ulkoisten toimijoiden kanssa ja reagoida tietoihin reaaliajassa, turvallisesti ja luotettavasti. Tämä luo tarpeen standardisoidulle, erittäin skaalautuvalle ja luotettavalle tiedonsiirtoprotokollalle. IOTA Foundationin päämääränä on tarjota tämä standardisoitu, puuttuva tietoliikenneprotokolla ja perusta esineiden internetille jotta siihen yhdistetyt laitteet voivat jakaa muuttumatonta tietoa ja arvoa keskenään.
Monster (Kanye Westin kappale)
Monster on yhdysvaltalaisen rap-artisti Kanye Westin kappale, jossa vierailevat Jay-Z, Rick Ross, Nicki Minaj ja Bon Iver. Se julkaistiin kolmantena singlenä hänen viidenneltä studioalbumiltaan My Beautiful Dark Twisted Fantasy lokakuussa 2010.
IOTA (teknologia)
MIOTA-token
Sana IOTA on johdettu Kreikan kielen yhdeksännestä kirjaimesta ioota (engl. Iota), jota käytetään yleisesti merkitsemään pienintä mahdollista yksikköä. Tämä viittaa mahdollisuuteen lähettää erittäin pieniä määriä dataa ja arvoa IOTA:n Tangle-verkon kuluttomista transaktioista johtuen. IOTA-verkon natiivitoken on nimeltään IOTA, mutta markkinoilla siitä käytetään muotoa MIOTA. Kirjain M tulee sanasta Mega, joka tarkoittaa miljoonaa. Jos siis ostat 100 MIOTA-tokenia, ostat itse asiassa 100 miljoonaa IOTA-tokenia. Kaikki kierrossa olevat 2,779,530,283,277,761 IOTA-tokenia on laskettu kerralla liikkelle mikä poistaa tarpeen perinteisille louhijoille.
Monster (Kanye Westin kappale)
Kappaleen ovat kirjoittaneet Kanye West, Jay-Z, Mike Dean, Rick Ross, Nicki Minaj, Plain Pat ja Justin Vernon.
IOTA (teknologia)
Yksikkömäärät
IOTA-tokeneiden kokonaismäärä 2.779.530.283.277.761
Pi / Peta Iota / 1.000.000.000.000.000
Ti / Tera Iota / 1.000.000.000.000
Gi / Giga Iota / 1.000.000.000
Mi / Mega Iota / 1.000.000
Ki / Kilo Iota / 1.000
i / Iota / 1
Okinami
Okinami (, ’taivaisiin nouseva aalto’) oli keisarillisen Japanin laivaston Yūgumo-luokan hävittäjä toisessa maailmansodassa.
Palvelus
Okinami suojasi 20.–28. maaliskuuta joukkojenkuljetussaattuetta Yokosukasta Trukille, josta se suojasi seuraavana päivänä edelleen Sanyo Marun Saipanille. Alus saapui 2. huhtikuuta Saipanille, josta se seuraavana päivänä suojasi tankkerisaattuetta Tarakanin kautta Balikpapanille. Alus saapui 16. huhtikuuta Balikpapanille, josta se suojasi 17. huhtikuuta – 7. toukokuuta tankkerisaattueen Saipanille ja takaisin. Alus suojasi 13.–15. toukokuuta tankkerisaattueen Balikpapanilta Tawitawiin, josta se matkasi seuraavana päivänä Davaoon palaten 19. toukokuuta takaisin.
Okinami suojasi 10.–12. kesäkuuta taistelulaivoja Yamato ja Musashi Tawitawilta Batjaniin tukemaan Biakin joukkojensiirtoja. Alus erkani seuraavana päivänä osastosta suojaamaan amiraali Ugakin osastoa, joka matkasi Filippiinienmerelle liittyäkseen amiraali Ozawan laivastoon. Alus osallistui 19.–20. kesäkuuta amiraali Kuritan laivaston mukana Filippiinienmeren taisteluun.
Okinami suojasi 8.–16. heinäkuuta joukkojenkuljetussaattueen Kuresta Okinawalle ja edelleen Linggaan. Alus suojasi 18.–20. lokakuuta laivaston Linggasta Bruneihin. Se oli 23.–25. lokakuuta Leytenlahden taistelussa amiraali Takeo Kuritan harhautusosastossa. Se pelasti yhdysvaltalaisten upottaman Mogami-luokan risteilijä Suzuyan 416 miehistönjäsentä, mukaan lukien laivan kapteenin. Amerikkalaiset kohdistivat ilmahyökkäyksen myös Okinamia vastaan, jolloin se kärsi pieniä vaurioita lähelle osuneiden ammusten ja tulituksen vuoksi sekä tappioina 34 miehistön jäsentä.
Okinami lähti 26. lokakuuta Coronista merelle, minkä jälkeen se suojasi vaurioituneen Kumanon Manilaan, jonne alukset saapuivat 28. lokakuuta. Alus suojasi 1.–2. marraskuuta joukkojenkuljetussaattue TA No.2:n Manilasta Ormocille.
Manilassa amerikkalaisten ilmahyökkäys vaurioitti 5. marraskuuta laivaa, ja 28 miehistönjäsentä kaatui tai haavoittui. Alus määrättiin Caviten telakalle korjattavaksi, mutta Okinami upposi 13. marraskuuta 1944 yhdysvaltalaisten ilmahyökkäyksessä. Okinamiin osui yksi ja useita pommeja räjähti aluksen lähellä, jolloin se upposi matalaan veteen 15 kilometriä Manilasta länteen. Aluksen miehistöstä sai surmansa 14 ja 19 haavoittui. Aluksen komentaja oli eloonjääneiden joukossa.
Carlos Ghosn
Carlos Ghosn, KBE (s. 9. maaliskuuta 1954 Porto Velho, Brasilia) on brasilialaissyntyinen yritysjohtaja. Hän syntyi libanonilaisille vanhemmille Porto Velhossa Brasiliassa ja valmistui Pariisin École Polytechniquesta. Ghosnilla on Libanonin, Brasilian ja Ranskan kansalaisuus.
Ghosn on ollut ranskalaisen Renaultin ja japanilaisen Nissanin toimitusjohtaja. Hänen tunnetaan Nissanin pelastajana, sillä yhtiö selviytyi hänen johdollaan 1990-lopun taloudellisesta ahdingostaan. Hän muutti Nissanilla monia perinteisiä japanilaisia toimintatapoja.
Ghosn on ollut myös Alcoan, Sonyn ja IBM:n hallitusten jäsen.
Talousrikossyytteet
Ghosn pidätettiin marraskuussa 2018 Japanissa syytettynä Nissanin varojen käyttämisestä omiin tarkoituksiinsa ja virheellisten tietojen antamisesta ansiotuloistaan. Joulukuussa häntä syytettiin lisäksi henkilökohtaisten sijoitustappioiden siirtämistä Nissanin vastuulle vuoden 2008 finanssikriisin aikana. Hänen uransa Nissanilla, Renault’lla ja Mitsubishillä uskotaan olevan ohi.
Kotiarestissa oikeudenkäyntiä odottamassa ollut Ghosn pakeni yksityiskoneella joulukuussa 2019 Japanista Libanoniin, jossa hän oli viettänyt lapsuutensa. Hänestä on julkaistu kansainvälinen etsintäkuulutus. Ghosnin libanonilaissyntyisen puolison Carole Ghosn sanotaan olevan paon järjestelyjen taustalla. Japanilla ja Libanonilla ei ole luovutussopimusta, eikä Ghosn siten joudu oikeuteen. Pakoa tutkitaan paitsi Japanissa, myös Turkissa, jossa Ghosn vaihtoi konetta. Myöhemmin aresti osoittautui varsin löyhäksi, sillä hän saattoi kävellä vapaasti kotoaan ulos, ja talon edessä olevat valvontakamerat tarkastettiin vain kerran kuukaudessa.
Mia Love
Ludmya ”Mia” Love (o.s. Bourdeau, s. 6. joulukuuta 1975 New York City, New York, Yhdysvallat) on yhdysvaltalainen poliitikko, joka edusti Utahin 4. vaalipiiriä Yhdysvaltain kongressissa vuosina 2015–2019. Hänellä on haitilaiset sukujuuret, ja hän on ensimmäinen republikaaninen musta nainen, joka on valittu kongressiin.
Love syntyi Haitista Yhdysvaltoihin muuttaneille vanhemmille Brooklynissa New Yorkissa. Hän aloitti työt Utahissa sijaitsevan Saratoga Springsin pormestarina 2010. Tätä ennen Love oli ollut Saratoga Springsin kaupunginvaltuuston jäsen. Hän oli republikaanien ehdokas vuoden 2012 kongressivaaleissa mutta hävisi täpärästi demokraattien Jim Mathesonille. Love voitti Mathesonin vuoden 2014 välivaaleissa. Hän voitti myös vuonna 2016. Love oli ehdokkaana 2018 välivaaleissa mutta hävisi demokraattien Ben McAdamsille.
Turnipsi
Turnipsi eli rehunauris on nauriin rehuksi viljeltävistä lajikkeista käytettävä nimitys. Rehunauriit ovat isojuurisia juurikasveja, joita käytetään pääasiassa karjanrehuna ja joita viljellään vuoroviljelyperiaatteella. Suomessa rehunauriin viljely yleistyi 1920-luvulla. Turnipsi on myös ihmisravinnoksi kelpaava, varsinkin pienikokoisena. Siitä voidaan käyttää ravinnoksi sekä juuri että lehdet. Siemenistä saadaan myös öljyä.
thumb|Turnipsipelto
Infernum
Infernum on Puolan Wrocławissa vuonna 1992 perustettu black metal -yhtye.
Infernumin ensimmäinen demo oli The Dawn Will Never Come (1993). Muutaman kuukauden päästä julkaistiin toinen, Damned Majesty. Vuonna 1994 ilmestyi ensimmäinen täyspitkä albumi Taur-Nu-Fuin. Sittemmin yhtyeen aktiivisuus hiipui, mutta se perustettiin uudelleen 2002.
Laulaja-kitaristi Grzegorz Jurgielewicz teki itsemurhan huhtikuussa 2004. Yhtye päätti kuitenkin jatkaa. Se solmi lokakuussa 2005 levytyssopimuksen Sound Riot Recordsin kanssa, ja helmikuussa 2006 ilmestyi uusi albumi The Curse.
Eurooppatie E75
Reitti
Vuoreija – Vesisaari – Uuniemi – Varangerbotn – Teno – Utsjoki – Inari – Ivalo – Sodankylä – Rovaniemi – Kemi – Oulu – Jyväskylä – Heinola – Lahti – Helsinki – (lautta) – Gdańsk – Gliwice – Krolniewice – Łódź – Piotrków Trybunalski – Katowice – Žilina – Bratislava – Györ – Budapest – Szeged – Subotica – Novi Sad – Belgrad – Niš – Kumanovo – Skopje – Gevgelija – Évzonoi – Thessaloniki – Lárisa – Almyrós – Lamía – Ateena – (lautta) – Chaniá – Iraklion – Ágios Nikólaos – Siteía.
E75 oli Helsingin ja Gdańskin väliltä 1990-luvun jälkeen "poikki" säännöllisen lauttayhteyden puuttumisen vuoksi, kunnes Finnlines aloitti liikennöinnin Helsingistä Gdyniaan kesäkuussa 2009, tosin vuonna 2016 matkustajaliikenne reitillä oli jälleen keskeytyksissä. Reitti poikkeaa hieman virallisesta viitoituksesta, sillä Helsingissä lautat lähtivät Vuosaaren satamasta (yhteys E75:lle teiden 50 ja 103 kautta) ja Gdynia sijaitsee noin 15 kilometriä Gdańskista luoteeseen (yhteys Eurooppatie E28:n kautta). Puolaan vievän lautan sijasta on käytettävissä Via Baltica (E67), joka virallisesti alkaa Helsingistä ja risteää E75-tietä Puolan Piotrków Trybunalskissa.
Basajaun
Basajaun tai Basa-Jaun on baskien mytologiassa metsänhenki, jonka nimi merkitsee ”metsän herra”. Basajaun asuu metsissä tai kukkuloiden luolissa, ja suojelee eläimiä sekä karjaa pedoilta ja rajuilmoilta. Basajaun on eräänlainen kulttuuriheeros, joka opetti ihmisille maanviljelyksen ja metallien työstämisen.
Basajaun on ilkikurinen, mutta ei pahantahtoinen, ja hänen vaimonsa nimi on Basandre tai Basa-Andre. Heidän hahmonsa luonteet vaihtelevat eri tarinoissa. Joissain tarinoissa Basajaun on jättiläismäinen hirviö ja hänen vaimonsa noita, joka auttaa miehensä uhrit pakoon.
Nguyễn Ngọc Loan
Nguyễn Ngọc Loan oli Vietnamin tasavallan ilmavoimien prikaatinkenraali ja kansallisen poliisin päällikkö vuosina 1966–1968. Hän tuli kansainvälisesti tunnetuksi Associated Pressin valokuvaaja Eddie Adamsin valokuvasta, jossa Loan teloittaa kansallisen vapautusrintaman jäseneksi epäillyn vangin päähän ampumalla Saigonissa vuonna 1968. Valokuva kuuluu Vietnamin sodan kuuluisimpiin. Loan menetti poliittisen vaikutusvaltansa Nguyễn Văn Thiệun noustua presidentiksi ja Saigonin kukistuessa vuonna 1975 hän pakeni Yhdysvaltoihin, jossa hän kuoli vuonna 1998.